पाटीदार आरक्षण आंदोलन के गढ़ मेहसाणा से जीतकर आए नितिन पटेल बीजेपी के एक बड़े पाटीदार नेता है । उन्हें उम्मीद थी की इस बार उनका प्रमोशन कर गृह मंत्री भी बनाया जा सकता है लेकिन नई सरकार में उनका ओहदा और भी नीचा कर दिया गया । पूर्व मुख्यमंत्री आनंदीबेन पटेल के इस्तीफे के बाद भी नितिन पटेल को मुख्यमंत्री बनाने की चर्चा जोरों पर थी, लेकिन ऐनवक्त पर उनको उपमुख्यमंत्री की जवाबदारी सौंपी गई तथा सीएम का पद विजय रुपाणी को मिल गया था ।